stanford-oval/wikipedia huggingface dataset:
Mestarien liigan loppuottelu 2017

Mestarien liigan loppuottelu 2017 oli Euroopan seurajalkapalloilun korkeimman kilpailun, Mestarien liigan kauden 2016–2017 viimeinen ottelu, joka oli järjestykseltään Mestarien liigan 25. ja Euroopan parhaiden joukkueiden kesken pelattavan jalkapallocupin 62. Ottelu pelattiin Millennium Stadiumilla, Cardiffissa, Walesissa 3. kesäkuuta 2017 italialaisen Juventuksen ja espanjalaisen Real Madridin välillä. Joukkueet olivat kohdanneet loppuottelussa kerran aikaisemmin vuonna 1998.
Real Madrid voitti ottelun numeroin 4–1 ja otti seurahistoriansa 12. turnausvoiton (la Duodécima). Tällä voitolla madridilaisseurasta tuli myös ensimmäinen joukkue, joka on onnistunut voittamaan turnauksen kahtena perättäisenä vuotena. Ennen Mestarien liigan syntyä, viimeksi samaan on pystynyt italialaisseura Milan vuonna 1990. Vastaavasti tappio loppuottelussa oli Juventukselle viides perättäinen ja yhteensä seurahistorian seitsemäs hävitty loppuottelu yhdeksästä pelatusta.
Ottelun voittaja Real Madrid etenee vuoden 2017 UEFA Super Cupiin, jossa se kohtaa hallitsevan Eurooppa-liigan kauden 2016–2017 voittajan Manchester Unitedin, sekä myös vuoden 2017 seurajoukkueiden MM-kilpailuihin, jossa se aloittaa pelaamisen turnauksen välieristä.
Tapahtumapaikka

Loppuottelua isännöiväksi tapahtumapaikaksi Millennium Stadium vahvistettiin UEFA:n järjestelykomitean pitämässä kokouksessa 30. kesäkuuta 2015 Prahassa Tšekkissä. Stadionin nimioikeudet myytiin vuonna 2016 hypoteekkiyhdistys Principality Building Societylle ja sen nimeksi muutettiin "Principality Stadium". UEFA kuitenkin kieltää säännöissään muiden kuin turnauksen pääsponsoreiden nimien käytön, joten stadionin nimi säilyi virallisesti edelleen Millennium Stadiumina. Loppuottelun ajan stadionista käytetään nimeä "Walesin kansallisstadion".
Tie loppuotteluun

Huomio: Kaikissa tuloksissa on ilmoitettu loppuotteluun selvinneen joukkueen maalimäärä ensin.
Järjestelyt > Lähettiläs

Loppuottelun lähettiläänä toimi entinen Walesin maajoukkuehyökkääjä Ian Rush, joka voitti Liverpoolissa pelatessaan Euroopan cupin kaksi kertaa vuosina 1981 ja 1984. Hän edusti myös Juventusta vuosina 1986–1988.
Järjestelyt > Logo

UEFA julkaisi loppuottelun ulkoasun 25. elokuuta 2016 Monacossa, jolloin suoritettiin myös turnauksen lohkoarvonnat.
Järjestelyt > Lipunmyynti

Stadionin kapasiteetti ottelussa on 66 000, joista 41 500 oli avoinna kannattajille ja muulle yleisölle. Molempien joukkueiden kannattajat saivat lipuista 18 000 ja muulle yleisölle lipunmyynti oli avoinna 17.–28. toukokuuta välisenä aikana. Liput myytiin UEFA:n virallisella sivustolla, joita oli varattuna muille 5 500 kappaletta; £390, £275, £140 ja £60 hintaan.
Järjestelyt > Avajaisseremonia

Yhdysvaltalainen yhtye The Black Eyed Peas esiintyi loppuottelun avajaisseremoniassa.
Ottelu > Tuomaristo

12. toukokuuta 2017 ottelun erotuomariksi valittiin saksalainen Felix Brych.
Ottelu > Yhteenveto

Ottelun ensimmäiset 19. minuuttia menivät vahvasti Juventuksen hallinnassa, jonka aikana joukkue onnistui luomaan kolme laadukasta maalintekopaikkaa. Argentiinalaiskärki Gonzalo Higuaín pääsi laukomaan kahdesti kohti maalia, joista molemmat Real Madridin maalivahti Keylor Navas torjui. Tämän lisäksi keskikenttäpelaaja Miralem Pjanić pääsi yrittämään maalintekoa kovalla laukauksellaan, jonka myös Navas onnistui torjumaan. Huolimatta italialaisseuran alun hallinnasta ja luoduista maalipaikoista, Real Madrid onnistui tehokkaalla vastaiskullaan ensimmäisenä maalinteossa, kun Cristiano Ronaldo laukoi pallon maalin takakulmaan Dani Carvajalin syötöstä ottelun 20. peliminuutilla. Juventus onnistui tasoittamaan ottelun 1–1 seitsemän minuuttia myöhemmin, kun Mario Mandžukić otti pallon rinnallaan haltuun ja laukoi sen puolittaisella saksipotkulla maalin takakulmaan, yli maalivahti Navasin. Maali sai ylistystä eri medioissa ja sitä verrattiin Zinédine Zidanen tekemään maaliin Real Madridissa vuoden 2002 loppuottelussa, kun taas toiset pitivät tätä jopa hienoimpana maalina loppuottelujen historiassa. Ottelun hallinta säilyi tasoitusmaalin jälkeen Juventuksella lähes puoliajan loppuun saakka, jonka aikana myös Realin puolustajat Sergio Ramos ja Carvajal saivat rikkeistään keltaiset kortit.
Ottelun toisen puoliajan Real Madrid aloitti vahvasti ja kontrolloi tapahtumien kulkua, huolimatta useista keskeytyksistä ja lievistä loukkaantumisista. Madridilaisseura siirtyi 2–1 johtoon 61. peliminuutilla keskikenttäpelaaja Casemiron kaukolaukauksella, joka otti matkallaan kimmokkeen Sami Khedirasta ja yllätti näin maalivahti Gianluigi Buffonin. Kolme minuuttia myöhemmin Ronaldo osui ottelussa toistamiseen ja vei madridilaiset jo ratkaisevan tuntuiseen 3–1-johtoasemaan. Maali sai alkunsa Luka Modrićin keskikentällä suorittamasta katkosta, jonka jälkeen hän pääsi nousemaan laidalta ja keskitti pallon matalana maalin etutolpalle, josta portugalilaishyökkääjä ohjasi pallon maalin takanurkkaan. Maalin jälkeen torinolaisseura lisäsi panoksia hyökkäykseen, jonka myötä myös rikkeet lisääntyivät ja joukkue keräsi kolme varoitusta lyhyen ajan sisään, joista yksi tuli hetkeä aikaisemmin sisään tulleelle Juan Cuadradolle. Ottelun 77. peliminuutilla Real Madrid teki odotetun vaihdon, kun Karim Benzema vaihtui juuri loukkaantumisesta toipuneeseen Gareth Baleen, joka pääsi pelaamaan loppuottelua kotikaupungissaan. 84. peliminuutilla Cuadrado katseli toisen kerran illan aikana keltaista korttia, jonka seurauksena hänet ajettiin ulos kentältä punaisella kortilla. Loppunumerot 4–1 viimeisteli tulostaululle Marco Asensio, joka pääsi Marcelon syöstöstä laukomaan pallon ohi Buffonin.
Ottelu > Tiedot

| --- | --- |
           }}   Juventus :            }}   Real Madrid 
| --- | --- |
 Paras pelaaja: Cristiano Ronaldo (Real Madrid)  Avustavat erotuomarit:  Mark Borsch (Saksa)  Stefan Lupp (Saksa)  Neljäs erotuomari:  Milorad Mažić (Serbia)  Lisätuomarit:  Bastian Dankert (Saksa)  Marco Fritz (Saksa):  Säännöt 90 minuuttia.  30 minuutin jatkoaika tarpeen vaatiessa.  Rangaistuspotkukilpailu mikäli tilanne on edelleen tasan.  Seitsemän vaihtopelaajaa.  Enintään kolme pelaajavaihtoa.
Aiheesta muualla

Virallinen sivusto (englanniksi)
Dimlights

Dimlights on suomalainen yhtye, johon ensimmäisen pitkäsoiton jälkeen liittyi yhdysvaltalainen muusikko Dallas Wayne.
Kokoonpano

Teuvo Lampinen (bassokitara, laulu)
Markku Luukkanen (rummut)
Timo Vakkilainen (laulu, kitara, mandoliini, mandola)
Dallas Wayne
Diskografia

Walking the duck (1990)
Lucky 13 (1992)
Part of the crew (1994)
Aiheesta muualla

Dimlightsin esitystuotanto Suomen äänitearkistossa (1901–1999)
Doris Kohardt

| Doris Kohardt |
| --- | --- |
 Doris Kohardt vuonna 1968.
Henkilötiedot
Syntynyt: 12. marraskuuta 1950 Rostock, Saksa
Uimari
Pituus:  168 cm
Paino:  57 kg
Doris Kohardt (s. 12. marraskuuta 1950 Rostock, Saksa) on saksalainen uimari. Kohardt kilpaili vuoden 1968 kesäolympialaisissa 200 metrin selkäuinnissa edustaen Itä-Saksaa.
Aiheesta muualla

Kuvia tai muita tiedostoja aiheesta Doris Kohardt Wikimedia Commonsissa
Diamond in the Firepit

| Diamond in the Firepit Brother Firetribe |
| --- | --- | --- |

Studioalbumin tiedot
 Julkaistu: 2. toukokuuta 2014
 Tuottaja(t): Tomppa Nikulainen, Emppu Vuorinen 
 Tyylilaji: AOR
 Kesto: 46.46
 Levy-yhtiö: Spinefarm Records
Listasijoitukset
  Suomi: 7. 
Brother Firetriben muut julkaisut
| Heart Full of Fire 2008 | Diamond in the Firepit 2014 | Sunbound 2017 |
Diamond in the Firepit on AOR -yhtye Brother Firetriben toukokuussa 2014 julkaistu kolmas studioalbumi. Kyseessä on yhtyeen ensimmäinen studioalbumi kuuteen vuoteen. Albumilta julkaistiin ennakkoon digitaalisena singlenä kappale For Better or for Worse. Albumi sijoittui ensimmäisellä viikollaan Suomen albumilistan sijalle 7.
Kappaleet

Intro – 0.21
Love Is Not Enough – 3.55
Far Away from Love – 4.14
For Better or for Worse – 4.10
Desperately – 4.17
Edge of Forever – 3.57
Hanging By a Thread – 5.15
Trail of Tears – 4.11
Winner Takes It All – 3.56 (Sammy Hagarin kappale elokuvan Over the Top – terästäkin kovempi ääniraidalta, säv. Giorgio Moroder, Tom Whitlock)
Tired of Dreaming – 4.27
Reality Bites – 3.56
Close To the Bone – 4.11
Kaikkien kappaleiden sävellys ja sanoitus: Brother Firetribe, ellei toisin mainittu.
Kokoonpano

Pekka Heino – laulu
Emppu Vuorinen – kitara
Tomppa Nikulainen – kosketinsoittimet
Jason Flinck – basso, taustalaulu
Kalle Torniainen – rummut
Arvostelut

Imperiumi.net: 8+/10
Soundi:
Dr. Matt Destruction

Dr. Matt Destruction vuonna 2007.
Dr. Matt Destruction (oikealta nimeltään Mattias Bernwall s. 18. maaliskuuta 1978) on ruotsalaisen garage/punk rock-yhtye The Hivesin basisti. Bernwall soittaa Fender '51 Precision Bassesia (paitsi Hate to Say I Told You Son musiikkivideossa Bernwall soitti Rickenbackeria.
Dimensioton suure

Dimensioton suure on dimensioanalyysissa luku, jolla ei ole fysikaalista yksikköä. Tällainen luku määritellään tyypillisesti kahden yksiköiltään samanlaisen suureen osamääränä. Dimensiottomia suureita käytetään laajalti matematiikassa ja fysiikassa.
Esimerkki: "poimimistani omenoista yksi kymmenestä on mätä" – tällöin mätien omenien suhde poimittuihin on (1 omena)/(10 omenaa) = 0,1, dimensioton luku. Toinen esimerkki on kulmien mittayksikkönä käytetty radiaani, joka määritellään kulman rajaaman ympyränkaaren suhteena ympyrän säteeseen. Radiaanin yksikkö on [metri/metri] eli 1.
Dimensiottomalla suureella ei ole yksikköä. Joskus on kuitenkin hyödyllistä merkitä sille yksikkö, jossa osoittaja ja nimittäjä ovat samat, esimerkiksi kg/kg. Tämä kertoo jotain siitä, mitä ollaan mittaamassa. Kansainvälinen paino- ja mittakomitea (Comité international des poids et mesures, CIPM) on leikitellyt ajatuksella, jonka mukaan yksikköä "1" olisi alettu kutsua nimellä "uno" sekaannusten välttämiseksi. Sekaannus voi olla esimerkiksi kulmanopeuden yksikön rad/s sotkeminen taajuuden yksikköön hertsi eli 1/s. Suunnitelma ei saanut kannatusta.
Buckinghamin π-teoreema

Buckinghamin π-teoreeman mukaan tiettyä muuttujamäärää n voidaan vähentää määrällä k, joka on muuttujissa esiintyvien perussuureiden määrä. Näin saadaan joukko p = n − k itsenäisiä, dimensiottomia suureita, joilla voidaan kuvata alkuperäinen ongelma yhtäpitävästi. Selventävä esimerkki:
Sauvasekoittimen tehonkulutus on vatkattavan nesteen tiheyden ja viskositeetin funktio. Sekoittimen ominaisuuksia kuvaavat halkaisija ja pyörimisen nopeus. Täten meillä on n = 5 muuttujaa ongelmaa kuvaamassa.
Nämä n = 5 suuretta koostuvat k = 3 perussuureesta, jotka ovat
pituus L [m]
aika T [s]
massa M [kg]
Pii-teoreeman mukaan nämä n muuttujaa voidaan esittää (p = n − k = 5 − 3 = 2) kahdella itsenäisellä dimensiottomalla suureella. Sekoittajan tapauksessa ne ovat
Reynoldsin luku (keskeinen dimensioton suure, kuvaa nesteen virtausta)
Newtonin luku (kuvaa sekoitinta ja sisältää myös nesteen tiheyden)
Dimensiottomia suureita

Dimensiottomia lukuja on äärettömän paljon. Joillekin eniten käytetyille on annettu erityisnimiä. Näitä ovat esimerkiksi
| 0 | 1 | 2 |
| --- | --- | --- |
|  Abben luku  Biotin luku  Deanin luku  Desibeli  Ekmanin luku  Fanningin kerroin  Fourierin luku  Fresnelin luku  Frouden luku  Grashofin luku  |  Hyvyysluku (Q-arvo)  Hyötysuhde  Kitkakerroin  Knudsenin luku  Machin luku  Manningin kerroin  Nusseltin luku  Péclet'n luku  Poissonin suhde  Prandtlin luku  |  Rayleighin luku  Reynoldsin luku  Richardsonin luku  Rossbyn luku  Schmidtin luku  Sherwoodin luku  Strouhalin luku  Stokesin luku  Weberin luku  |
Fysikaaliset vakiot

Fysiikassa yksiköt valitaan usein käytännöllisesti niin, että jotakin usein esiintyvää vakiota kuten valon nopeutta tai Planckin vakiota voidaan merkitä luvulla 1. Joitakin vakioita ei kuitenkaan voida eliminoida missään yksikköjärjestelmässä, ja ne on mitattava kokeellisesti.
Näitä ovat:
hienorakennevakio
vahvan vuorovaikutuksen kytkentävakio
Aiheesta muualla

How Many Fundamental Constants Are There?
Dimeeri

Karboksyylihapot muodostavat usein dimeerejä kaasuina.
Dimeeri on yhdiste, joka koostuu kahdesta identtisestä tai samankaltaisesta molekyylistä. Siinä kaksi monomeeriä on liittynyt toisiinsa sidoksella, joka voi olla joko vahva tai heikko.
Orgaanisessa kemiassa

Molekyyliset dimeerit muodostuvat usein kahden identtisen osan reaktiolla esim.: 2A → A–A. Tässä esimerkissä monomeeri ”A” dimerisoituu muodostaen dimeerin ”A–A”.
Etikkahappo muodostaa dimeerejä kaasuna, sen monomeerit yhdistyvät toisiinsa vetysidoksella. Sopivissa olosuhteissa suurin osa molekyyleistä, joissa on OH-ryhmä, muodostavat dimeerejä, kuten vesi-dimeeri.
Disyklopentadieeni  on epäsymmetrinen dimeeri, joka on muodostunut kahdesta syklopentadieeni-molekyylistä Diels–Alder-reaktiossa. Kuumennettaessa se hajoaa retro-Diels–Alder-reaktiossa muodostaen kaksi identtistä monomeeriä:
Termiä homodimeeri käytetään, kun molekyylit ovat täysin identtisiä (esim. A–A) ja heterodimeeri kun ne eroavat toisistaan (esim. A–B). Dimerisaatin vastakohtaa sanotaan dissosiaatioksi.
Lääketieteessä

D-dimeeri on fibriinin hajoamistuote, jota vapautuu verenkiertoon kun fibriinin aiheuttama verihyytymä hajoaa. Sen nimi johtuu siitä, että se sisältää kaksi ristiinlinkittynyttä fibrinogeenin palasta. Se on mitattavissa oleva arvo ja kertoo verihyytymien olemassaolosta.
Aiheesta muualla

Kuvia tai muita tiedostoja aiheesta Dimeeri Wikimedia Commonsissa
Disyklopentadieeni on dimeeri, vaikkakaan se ei ole helposti havaittavissa
Dionysios Areopagita

Bysanttilainen mosaiikki pyhästä Dionysios Areiopagiitasta 1000-luvun alusta.
Dionysios Areopagita (m.kreik. Διονύσιος ὁ Ἀρεοπαγίτης, Dionysios ho Areopagitēs) oli Ateenan areiopagin neuvoston jäsen ensimmäisellä vuosisadalla. Apostolien tekojen mukaan hän kääntyi kristityksi apostoli Paavalin vaikutuksesta. Eusebios lainaa Dionysios Korinttolaista ja kertoo, että tästä Dionysios Areopagitasta tuli sittemmin Ateenan piispa.
400-500-lukujen vaihteessa syntyi kristillisen mystiikan teologian tärkeitä kirjoituksia, joiden kirjoittaja esiintyi nimellä Dionysios Areopagita. Hänestä käytetään usein nimitystä Pseudo-Dionysios Areopagita, koska kyseessä on pseudonyymi.
Dionysioksen nimellä tunnetaan myös Galliassa 200-luvulla marttyroitunut piispa Dionysios.
Pariisin pyhän Dionysioksen luostarin apotti Hilduin käänsi Pseudo-Dionysioksen kirjoituskokoelman kreikasta latinaksi 800-luvulla ja yhdisti virheellisesti identiteetit yhteen persoonaan. Niinpä keskiajalla nämä neljä eri lähteistä nousevaa identiteettiä – Apostolien tekojen Dionysios Areopagita, Eusebioksen Dionysios Ateenalainen, marttyyri Dionysios ja Pseudo-Dionysios Areopagita – yhdistettiin yhdeksi ja samaksi persoonaksi; Dionysioksen katsottiin kääntyneen Paavalin saarnan vaikutuksesta, tulleen Ateenan piispaksi, kirjoittaneen edellä mainitut mystiikan teologian tekstit ja tämän jälkeen kuolleen marttyyrina Pariisissa.
Aiheesta muualla

Kuvia tai muita tiedostoja aiheesta Dionysios Areopagita Wikimedia Commonsissa
Domino (elokuva)

| Domino |
| --- | --- |

Ohjaaja:  Tony Scott
Käsikirjoittaja:  Richard Kelly
Tuottaja:   Samuel Hadida  Tony Scott 
Säveltäjä:  Harry Gregson-Williams
Kuvaaja:  Daniel Mindel
Pukusuunnittelija:  B. Åkerlund
Pääosat:   Keira Knightley  Mickey Rourke  Edgar Ramirez 
Valmistustiedot
Valmistusmaa:   Yhdysvallat  Ranska  Yhdistynyt kuningaskunta 
Tuotantoyhtiö:  New Line Cinema
Levittäjä:  Eagle Pictures Netflix
Ensi-ilta:  2005
Kesto:  127 min
Alkuperäiskieli:  englanti
Tuotto:  22,9 milj. dollaria (USD)
Aiheesta muualla
IMDb 
Elonet
AllMovie
Infobox OKNimi-testi OK: 
Domino on vuonna 2005 tehty toimintaelokuva. Elokuva perustuu Domino Harveyn elämään ja ohjaaja Tony Scott oli hänen ystävänsä ja suuri ihailija.
Elokuva kertoo Domino Harveystä, joka syntyi rikkaassa perheessä ja työskenteli valokuvamallina. Luulisi hänen olleen tyytyväinen elämäänsä, mutta jotakin häneltä mielestään puuttui. Niinpä Domino ryhtyi palkkionmetsästäjäksi. Hän löysi samanhenkisen ryhmän ja heistä tuli uusi perhe Dominolle. Mutta raju elämäntapa aiheutti aikaisen kuoleman hänelle ja hän kuoli jo 35-vuotiaana. 
Elokuva on kuvaus Domino Harveyn elämästä, alusta loppuun.
Domino tuotti avausviikonloppunaan noin 4 670 000 dollaria. Yhteensä elokuva tuotti maailmanlaajuisesti noin 22,9 miljoona.
Näyttelijät

| 0 | 1 | 2 |
| --- | --- | --- |
|  Keira Knightley  | … |  Domino Harvey   |
|  Mickey Rourke  | … |  Ed Mosbey   |
|  Édgar Ramírez  | … |  Choco   |
|  Jacqueline Bisset  | … |  Sophie Wynn   |
|  Christopher Walken  | … |  Mark Heiss   |
|  Mena Suvari  | … |  Kimmie   |
|  Lucy Liu  | … |  Taryn Miles   |
Lähde:
Aiheesta muualla > Arvostelut

Ilja Rautsi: Domino (2005)  25.10.2005. Elitisti.
Dominique Walter

Dominique Walter (oik. Dominique Michel Francois Gruère, s. 22. toukokuuta 1942 Pariisi, Ranska – 26. elokuuta 2013) oli ranskalainen laulaja. Walter edusti Ranskaa Eurovision laulukilpailussa 1966 kappaleella Chez nous ja sijoittui kilpailun 16:nneksi. Sijoitus oli Ranskan siihen mennessä huonoin.
Laulaja Michèle Arnaud oli Dominique Walterin äiti.
Diskografia > EP:t

Pourquoi Ne Viens-Tu Pas (1965)
S'en Vient Le Temps (1965)
Qui Lira Ces Mots ‎ (1966)
Les Petits Boudins (1967)
Mrs Applebee (1967)
Les Années 70 (1968)
Petites Annonces (1969)
Diskografia > Singlet

L'amour Comme Il Va (1965)
Chez Nous (1966)
E Pericoloso L'amour (1966)
Johnsyne Et Kossigone (1967)
Les Petits Boudins (1967)
Plus Dur Sera Le Chut / L'Atlantique Ce Soir (1968)
La Complainte Du Partisan (1969)
La Vie Est Une Belle Tartine / Sarah (1969)
Barbara / La Liberté (1970)
Tu Seras Un Homme Mon Fils (1971)
Tu Viens D'Irlande / Ou Va La Chance
Dmitri Sokolov (ampumahiihtäjä)

| Mitalit> Maa:   Neuvostoliitto.Miesten ampumahiihto.MM-kilpailut  | Mitalit> Maa:   Neuvostoliitto.Miesten ampumahiihto.MM-kilpailut  | Mitalit> Maa:   Neuvostoliitto.Miesten ampumahiihto.MM-kilpailut  | Maa:   Neuvostoliitto> Miesten ampumahiihto. |
| --- | --- | --- | --- |
|  Kultaa | Courmayeur 1959 | Joukkuekilpailu |  |
|  Hopeaa | Saalfelden 1958 | Joukkuekilpailu |  |
|  Hopeaa | Courmayeur 1959 | 20 km |  |
|  Hopeaa | Uumaja 1961 | Joukkuekilpailu |  |
Dmitri Petrovitš Sokolov (ven. Дмитрий Петрович Соколов; 20. toukokuuta 1924 Fadjušino, Jurgamyšskin piiri nykyisellä Kurganin alueella – 4. heinäkuuta 2009) oli Neuvostoliittoa edustanut ampumahiihtäjä. Hän edusti seuratasolla Dinamo Ufaa.
Sokolov voitti MM-kisojen joukkuekilpailusta hopeaa vuonna 1958, kultaa 1959 ja jälleen hopeaa vuoden 1961 kisoissa. Hän sai vuoden 1959 kisoista henkilökohtaisen kilpailun hopeaa ja oli kuudes Squaw Valleyn olympialaisissa 1960.
Sokolov toimi myös ampumahiihtovalmentajana vuoteen 1964 saakka ja oli Baškortostanin ensimmäinen ammattivalmentaja.
Dionysadit

| Dionysadit> Διονυσάδες |
| --- | --- |
 Dionysadit Kreetan saarelta nähtynä.
  Dionysadit 
Maantiede
Sijainti:  35°21′08″N, 26°10′18″E
Merialue:  Välimeri
Vesialue:  Egeanmeri, Kreetanmeri
Saaria yht.:  4
Suurin saari:  Dragonáda
Muita saaria:  Gianysáda, Paximáda
Valtio
Valtio:  Kreikka
Alue:  Kreeta
Alueyksikkö:  Lasíthi
Kunta:  Siteía
Väestö
Väkiluku:  0 (2011)
Dionysadit (kreik. Διονυσάδες, Dionysádes, myös Dionysiádes, Διονυσιάδες tai Gianysádes, Γιανυσάδες) on pieni Kreikan saariryhmä, jonka saaret sijaitsevat Egeanmereen kuuluvassa Kreetanmeressä Kreetan saaren koilliskärjen pohjoispuolella. Saaret ovat asumattomia (vuonna 2011). Hallinnollisesti saariryhmän saaret kuuluvat Siteían kuntaan, Lasíthin alueyksikköön ja Kreetan alueeseen.
Saaret

|  | Saari | Väkiluku (2011) | Pinta-ala (km²) |
| --- | --- | --- | --- |
| 1 | Dragonáda | 0 | 2,892 |
| 2 | Gianysáda | 0 | 2,098 |
| 3 | Paximáda | 0 | 0,311 |
| 4 | Prasonísi | 0 |  |
Dmitri Sokolov

Dmitri Sokolov voi tarkoittaa seuraavia henkilöitä:
Dmitri Sokolov, neuvostoliittolainen ampumahiihtäjä
Dmitri Sokolov, venäläinen vuonna 1988 syntynyt jalkapalloilija
Dmitri Sokolov, venäläinen vuonna 1997 syntynyt jalkapalloilija
Dmitri Sokolov, venäläinen jääkiekkoilija
Dmitri Sokolov, venäläinen koripalloilija
Dmitri Sokolov, venäläinen mineralogi ja geologi
Dmitri Sokolov, venäläinen pyöräilijä
Dmitri Sokolov, eli ”sh1ro”, venäläinen elektronisen urheilun ammattilainen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dmitri Sokolov”, voi hakea sivunnimihaulla, laajalla sivunnimihaulla tai tekstihaulla.
Diogo Jota

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Diogo José Teixeira da Silva
Syntymäaika: 4. joulukuuta 1996 (ikä 27)
Syntymäpaikka: Massarelos, Portugali
Pelipaikka: hyökkäävä keskikenttäpelaaja
Pituus: 178 cm
Paino: 70 kg 
Seura
Seura: Liverpool
Pelinumero: 20
Junioriseurat
2005–2013: Gondomar
2013–2015: Paços Ferreira
Seurat
| Vuodet | Seura | O | (M) |
| 2014–2016 | Paços Ferreira | 41 | (14) |
| 2016–2018 | Atlético Madrid | 0 | (0) |
| 2016–2017 | → Porto (laina) | 27 | (8) |
| 2017–2018 | → Wolverhampton (laina) | 44 | (17) |
| 2018–2020 | Wolverhampton | 67 | (16) |
| 2020– | Liverpool | 97 | (41) |
Maajoukkue
| 2014–2015 | Portugali U19 | 9 | (5) |
| 2015–2018 | Portugali U21 | 20 | (8) |
| 2016 | Portugali U23 | 1 | (1) |
| 2019– | Portugali | 42 | (14) |
 Seurajoukkueuran tilastot kattavat vain kansalliset sarjat, päivitetty 9. heinäkuuta 2024.  Maajoukkueuran tilastot päivitetty 9. heinäkuuta 2024.
Diogo Jota tai pelkkä Jota (oik. Diogo José Teixeira da Silva, s. 4. joulukuuta 1996 Massarelos) on portugalilainen jalkapalloilija, joka edustaa Englannin Valioliigassa pelaavaa Liverpoolia. Oikeajalkainen Jota on pelipaikaltaan hyökkäävä keskikenttäpelaaja.